Inisiatif Chiang Mai

Inisiatif Chiang Mai (CMI) ialah satu persetujuan mengenai bantuan kecairan serantau yang melibatkan 13 bank pusat negara anggota ASEAN+3 yang bersetuju menyalurkan kredit kepada satu sama lain sekiranya berlaku krisis sementara imbangan pembayaran atau kecairan. CMI diumumkan ketika perjumpaan menteri-menteri kewangan ASEAN+3 untuk mesyuarat tahunan Bank Pembangunan Asia (ADB) di Chiang Mai, Thailand, pada bulan Mei 2000.Tadahiro Asami, "Chiang Mai Initiative as the Foundation of Financial Stability in East Asia", IIMA, 1 Mac 2005 Mula berkuatkuasa pada 24 Mac 2010, bantuan kecairan ini mempunyai dana rizab pertukaran asing bernilai AS$120 billon.Siaran Akhbar BNM 24 Mac 2010

 Tinjauan sejarah 
Berikutan krisis kewangan Asia 1997/98, negara-negara Asia Timur berkongsi pendapat mengenai perlunya kerjasama yang lebih erat, bukan sahaja sebagai penampan kepada berulangnya krisis yang serupa tetapi juga untuk menghadapi cabaran globalisasi dan liberalisasi. Keadaan yang wujud pada masa itu juga menunjukkan keperluan bertindak pantas melalui satu kerjasama pengaturan kewangan sebagai tambahan kepada kemudahan di bawah Tabung Kewangan Antarabangsa (IMF).

Pada Kemuncak Persidangan ASEAN+3 bulan November 1999 di Manila, Filipina, pemimpin-pemimpin ASEAN+3 bersetuju untuk menguatkan lagi mekanisme kerjasama melalui kerangka ASEAN+3. Pada perjumpaan menteri-menteri kewangan ASEAN+3 pada bulan Mei 2000 di Chiang Mai, mereka bersetuju untuk menubuhkan perjanjian kewangan serantau sebagai tambahan kepada kemudahan antarabangsa sedia ada.

 Rangka kerja CMI 
CMI terdiri daripada Pengaturan Swap ASEAN dan jaringan Pengaturan Swap Dua Hala, seperti berikutLaporan Ekonomi 2007/2008, ms. 22, Bank Negara Malaysia:

Pengaturan Swap ASEAN (ASA) – dilancarkan pada tahun 1977 dengan kemudahan berjumlah AS$100 juta, ASA pada mulanya melibatkan Filipina, Indonesia, Malaysia, Singapura dan Thailand. ASA kemudian telah diperluaskan merangkumi semua negara anggota ASEAN, dengan jumlah terkini AS$2 bilion. Mereka boleh memohon untuk menswapkan mata wang tempatan dengan dolar Amerika, yen atau euro sehingga dua kali ganda jumlah komitmen masing-masing dan untuk tempoh maksimum enam bulan. Sebagai satu kemudahan pembayaran segera, pinjaman di bawah ASA harus dibuat dalam tempoh tujuh hari bekerja mulai dari tarikh permohonan dikemukakan kepada Bank Agen yang dilantik untuk menguruskannya; dan
Pengaturan Swap Dua Hala (BSA) – saiz pengaturan swap di bawah setiap perjanjian yang ditandatangani antara negara anggota ASEAN+3 ditentukan melalui rundingan dua hala. Pengeluaran segera sehingga 20.0% jumlah maksimum pinjaman boleh dibuat apabila negara pemberi swap mengesahkan bahawa negara pemohon swap memang mengalami masalah kecairan jangka pendek. Baki hanya akan dikeluarkan setelah negara penerima berada di bawah program IMF. Sehingga kini, 16 BSA berjumlah AS$80 bilion telah ditandatangani, melibatkan lapan negara anggota.

 Langkah seterusnya 
Negara anggota ASEAN+3 bersetuju berusaha ke arah satu rangka kerja yang lebih maju dengan meluaskan CMI ke peringkat pelbagai hala untuk terus memperkukuhkan CMI. Mereka telah menubuhkan sebuah pasukan petugas untuk menghalusi pelaksanaan perkara ini. Sebagai langkah awal, ia akan menumpukan kepada penubuhan pengaturan rizab terkumpul yang ditadbir sendiri menerusi satu perjanjian.

 Bendera  Negara  Mata wang  Bank pusat KDNK nominal 2010(AS$)  Sumbangan kewangan(AS$) 30px|border 30px|border  Republik Rakyat China dan Hong Kong  renminbi dan dolar  Bank Rakyat China dan Lembaga Monetari Hong Kong  5,971,618,000,000KDNK China dan Hong Kong ialah AS$5,745,133,000,000 dan AS$226,485,000,000.  38,400,000,000Sumbangan Hong Kong AS$4,200,000,000 dimasukkan sekali dengan Republik Rakyat China. 30px|border  Jepun  yen  Bank Jepun  5,390,897,000,000  38,400,000,000 30px|border  Korea Selatan  won  Bank Korea  1,007,084,000,000  19,200,000,000 30px|border  Indonesia  rupiah  Bank Indonesia  695,059,000,000  4,770,000,000 30px|border  Thailand  baht  Bank Thailand  312,605,000,000  4,770,000,000 30px|border  Malaysia  ringgit  Bank Negara Malaysia  218,950,000,000  4,770,000,000 30px|border  Singapura  dolar  Penguasa Kewangan Singapura  217,377,000,000  4,770,000,000 30px|border  Filipina  peso  Bank Pusat Filipina  189,061,000,000  4,770,000,000 30px|border  Vietnam  đồng  Bank Negeri Vietnam  101,987,000,000  1,000,000,000 30px|border  Laos  kip  Bank Republik Demokratik Rakyat Lao  6,341,000,000  30,000,000 30px|border  Brunei Darussalam  dolar  Lembaga Matawang dan Monetari Brunei  11,963,000,000  30,000,000 30px|border  Kemboja  riel  Bank Negara Kemboja  11,360,000,000  120,000,000 30px|border  Myanmar  kyat  Bank Pusat Myanmar  35,646,000,000  60,000,000
Nota

 Rujukan 

Kategori:ASEAN + 3